અન્નના બગાડની હરીફાઈ કરે એવો બીજો વીજળીનો બગાડ છે. બેડરૂમમાંથી બહાર નીકળતી વખતે એસી બંધ કરવાની જરૂર સુખી માણસને જણાતી નથી. બાથરૂમ છોડીને બહાર નીકળનાર બાથરૂમની લાઇટ ચાલુ જ રાખે છે. રસોડું છોડીને ઘરમાં સૌ ડ્રોઇંગરૂમમાં આવી જાય તોય રસોડાની લાઇટ ચાલુ! કોના પિતાશ્રીની દિવાળી? મંત્રીઓનાં ઘરમાં વીજળીનો બગાડ સૌથી વધારે થાય છે, કારણ કે વીજળીનું બિલ સરકાર ચૂકવે છે. એવો જ બગાડ પેટ્રોલ અને ડીઝલનો થતો રહે છે. ગરીબી હઠીલી છે. બગાડ આપણી બેદરકારીનું સંતાન છે. અમીરી અને બગાડ વચ્ચે લવ-અફેર હોય છે.